An enot na Aldaw kan Salog Naga, o inaapod man na Aldaw kan Salog nin Buhay, pigselebrar kan Marso 8, 2014, sa syudad kan Naga. Pigtugdas an kaganapan sa paagi nin Mayoral na Proclamation No. 2014-002 na kun saen pigdiklara na sa lambang ikaduwang Sabado kan Marso iseselebrar an Aldaw kan Salog Naga. An toyo kaini mapahiling an importansya kan Salog Naga, partikularmente an gaganapon sa uusipon o historya o kultura kan syudad. Pig-iingganyo man kaini an mga namamanwa kan Naga na magin responsable tanganing mamantinir an kalinigan kan salog.